தரவு அறிவியல் (data science) என்பது கூடிய அளவில் உள்ள கட்டமைக்கப்பட்ட அல்லது கட்டமைக்கப்படாத தரவுகளை ஒருங்கிணைத்து அவற்றிலிருந்து அறிவைப் பிரித்தெடுக்கும் முறையாகும்.[1][2] இது தரவுச் செயலாக்கம், முன்னறிவிக்கும் பகுப்பாய்வு ஆகிய துறைகளின் தொடர்ச்சியாகும். இது அறிவுக்கண்டுபிடிப்பும் தரவுச் செயலாக்கமும் என்ற வகையைச் சார்ந்ததாகும். கூடிய அளவிலான தகவல்களை ஒருங்கிணைத்துத் தரம் பிரித்து அவற்றிலிருந்து தரவுகளைப் பிரித்தெடுக்கும் வழிமுறைகளைத் தருவது தரவு அறிவியல் ஆகும்.